Վիկտորյա Մովսիսյան

Վիկտորյա (Վիկի) Մովսիսյան-Լամորելլո (, ), ամերիկահայ հոկեյիստուհի, պաշտպան, աշխարհի առաջնության կրկնակի արծաթե մեդալակիր (1994, 1997), օլիմպիական չեմպիոն (1998)։

Կենսագրություն 
Վիկտորյա Մովսեսյանը ծնվել է 1972 թվականի նոյեմբերի 6-ին Կոնկորդում (Մասաչուսեթս, ԱՄՆ)։ Սկզբում զբաղվել է գեղասահքով, այնուհետև տեղափոխվել է տափօղակով հոկեյ։ Խաղացել է Ուսանողական սպորտաձևերի ազգային ասոցիացիայի «Պրովիդենս Ֆրիարս» ակումբում։ 

1994-1998 թվականներին եղել է ԱՄՆ-ի կանանց հավաքականի անդամ, 1994 և 1997 թվականներին դարձել է աշխարհի առաջնության արծաթե մեդալակիր, իսկ 1998 թվականին նվաճել է Նագանոյի Օլիմպիական խաղերի ոսկե մեդալը։ Այդ մրցաշարում նա դարձել է մեկ գոլի հեղինակ՝ առաջին խաղափուլի սկզբնամասում գրավելով Ֆինլանդիայի հավաքականի դարպասը։

Անձնական կյանք 
Մարզական կարիերան ավարտելուց հետո ամուսնացել է «Նյու Ջերսի Դևիլս» ֆարմ-ակումբի գլխավոր մենեջեր Քրիս Լամորելլոյի հետ, տեղափոխվել է Ռոդ Այլենդ, մեծացնում է երկու երեխա։

Ծանոթագրություններ

Արտաքին հղումներ 
 Վիկտորյա Մովսիսյանի էջը sportsline.com կայքում
 

Ամերիկացի օլիմպիական չեմպիոններ
Ապրող անձինք
Ամերիկացի հոկեյիստներ
Ամերիկահայ մարզիկներ
Հայ օլիմպիական չեմպիոններ
Բնօրինակում անաղբյուր հոդվածներ